Tomislav Sunić

Biografi og utdanning

Tomislav  Sunićs far, Mirko Sunić (1915–2008) arbeidet som advokat og var troende katolikk, men ble mellom 1984 og 1988 fengslet av de kommunistiske myndighetene i Jugoslavia, og ble regnet som samvittighetsfange av Amnesty International. 
Sunić studerte fransk og engelsk språk og litteratur ved Universitetet i Zagreb til 1978. Han arbeidet 1980-82 som aspirant og tolk for et statlig, jugoslavisk konstruksjonsselskap i Nord-Afrika. Han emigrerte til USA og tok i 1985 en mastergrad ved California State University i Sacramento. Han tok doktorgrad i statsvitenskap ved University of California i Santa Barbara i 1988 med avhandlingen Against Democracy and Equality - The European New Right. 
Etter studiene arbeidet han som lobbyist for kroatiske politiske fanger i eks-kommunistiske Jugoslavia, samtidig som han virket som skribent. Fra 1988 til 1993 arbeidet han som professor ved California State University og Juniata College i Pennsylvania. Fra 1993 til 2001 tjenestegjorde han som diplomat for kroatiske myndigheter i Zagreb, London, København og Brussel. Han underviste også ved Anglo-American College i Zagreb.

Synspunkter og «Det Nye Høyre»

Tomislav Sunić har vært svært sentral i utviklingen av Nouvelle Droite, en fellesbetegnelse på ulike konservative grupperinger i Europa som springer ut av Alain de Benoist' etnoluralistiske tankesmie GRECE, eller Groupement de recherche et d'études pour la civilisation européenne. Denne tenketanken vokste frem rundt midten av det tjuende århundre, som et motsvar til  den venstreorienterte og kulturliberale Frankfurtskolen. Alain de Benoist har blant annet skrevet forordet i flere av Sunićs bøker, og får flere av sine artikler oversatt til engelsk av nettopp Sunić. 
Hans arbeid som oversetter og foreleser for skribenter og politiske tenkere som tradisjonelt har blitt plassert på ytterste høyrefløy har dog gjort han omstridt. Dette arbeidet omfatter blant annet oversettelser og tolkninger av det Europeiske Nye Høyre og de tyske radikalkonservative som har blitt kritisert for å fremme antidemokrati, populisme, elitisme og raseorientert tenkning. Sunićs arbeid inkluderer som blant annet Emile Cioran, Ernst Jünger, Louis-Ferdinand Céline, Arthur Schopenhauer og Ludwig F. Clauss samt mange av forfatterne i kretsen Southern Agrarians i USA.
Sunics verk Homo Americanus handler om bibelsk monoteisme, den judeokristne tankegangen og dens sekulære virkemåte i dagens USA. Sunić er kritisk til abrahamittisk monoteisme, som han anklager for å ha gitt fremgang til både kommunismen, omfattende markedsliberalisme og dagens arv av den europeiske sivilisasjon. Han har også stilt seg kritisk til hvordan rettsgangen etter andre verdenskrig foregikk, og dens innvirkning på dagens multikulturelle samfunn og begrensning av ytringsfrihet i Europa. Han har en rekke ganger også forelest ved konferanser og seminarer arrangert av høyreorienterte organisasjoner samt historiske revisjonister. I august 2003, gav han en forelesning på samme konferanse som den tyske aktivisten Horst Mahler, som idag soner fengselsstraff for holocaustbenektelse i Tyskland. Selv har Sunić aldri benektet den offisielle forklaringen rundt holocaust eller vært en uttalt antisemitt. Likevel har han forelest om en rekke sentrale personer under andre verdenskrig og mellomkrigstiden, blant annet Carl Schmitt, en tysk jurist som var svært innflytelsesrik under Det Tredje Riket. Hans artikler vært publisert i en rekke franske, tyske, amerikanske tidsskrifter,  inkludert det tidligere tidsskriftet Journal of Historical Review. 
Hans artikler om det kommunistiske Jugoslavia har blitt publisert i flere større tidsskrifter, som blant annet inkluderer Le Monde, Frankfurter Allgemeine Zeitung, Washington Times, The New York Times, New York City Tribune, Chicago Tribune, Evening Standard, og Christian Science Monitor.
Han har forelest for radikalkonservative seminarer og for nasjonalistiske organisasjoner som i ettertid har blitt beskyldt for nasjonalisme og rasisme, også i Norge. Han har også vært gjesteforeleser ved en rekke arrangementer, blant annet under sommerskolen for flamske separatister bedre kjent som Vlaams Belang, hvor han talte om parallellene mellom dagens Belgia og eks-Jugoslavia. Sunić er gjesteforeleser ved både tyske og kroatiske interessegrupper i Nord-Amerika, Australia og Europa. I den forbindelse handler hans foredrag oftest om de kommunistiske folkemord og massedrap på etnisk tyskere og sivile kroater i Øst-Europa i etterkant av andre verdenskrig.
Siden juni 2009 til juni 2012, var Sunićs radioprogram «The Sunic Journal» svært populær i nasjonalistiske kretser i USA. Programmet startet som «The New Nationalist Perspective» med skiftet senere navn til «The Sunic Journal». Han driver idag egen nettside og blogg med samme navn. Radioprogrammet handler om europeisk og amerikansk-europeisk identitet, kultur, metapolitikk og fremtid og hadde sin første sending; The New Nationalist Perspective: the meaning of 'culture', i juni 2009. 
Sunić har siden opprettelsen av det paleokonservative og etnonasjonalistiske partiet American Third Position (A3P) i 2010, sittet i sentralstyre sammen med Kevin B. MacDonald og Virginia Abernethy. Partiet skiftet offisielt navn til American Freedom Party i 2013.